open-index/open-wikipedia-markdown huggingface dataset:
World of Warcraft

**World of Warcraft** oda WoW (boarisch *Woit vo da Kriagskunst*) is a Computaspui, bessa gsogt a Massn-Measpuiler-Online-Rollnspui (MMORPG) des vo Millionen Spuilern gleichzeitig ibas Intanet gspuilt wern ko. Vaöffentlicht woadn is 2004 vo Blizzard Entertainment und s is in da Wejd vom Strategiespui "Warcraft" ogsiedlt.

Mit dem Spui nimmt Blizzard Entertainment jeds Joar üba 1 Milliarde Dollar ei. Wia bei de meisstn MMORPGs is a bei WoW Pflicht, dass ma jedn Monat a Gebühr zoit.

Im Jenna 2007 homs de easchte Erweiterung *The Burning Crusade* (da brennande Kreizzuag) rausbrocht und am 13. Novemba 2008 de zwoate Erweiterung *Wrath of the Lich King* (Zoan vom Lichkini). Glei am Dog wo *Wrath of the Lich King* rauskemma is, homs 2,8 Millionen Leit kaft, und somit an Rekord vo *The Burning Crusade* brocha, des wo am easchtn Dog grad 2,4 Millionen moi kaft wor'n is.

## Gschicht'n
In de USA, Kanada, und Australien is am 23. Novemba 2004 rauskemma und in Europa am 11. Februa 2005. In Korea homs des Spui am 18. Janua 2005 rausbrocht, in China am 6. Juni 2005, in Singapur am 21. Juli 2005, in Taiwan,HongKong und Macao am 8.November 2005.Zuletzt homs am 1. August 2006 in Südafrika und am 6.August 2008 in Russland rausbrocht.

## Spuiwejd
Des Spui is in da Wejd "Azeroth" ogsiedlt, die wo aus de beid'n Kontinente "Kalimdor" und "Östliche Königreiche" besteht. Mit da easchtn Erweiterung is ausserdem de "Schermwejd" (dt. Scherbenwelt) und mit da zwoatn Erweiterung "Nordend" dazuakemma.

Auf alle Kontinente gibst vui Dörfa und Städte. Aussadem gibts Hölza, Wüst'n, Uawejda und Instanzen, des san Gebiete de wo vom Rest dea Wejd obgrenzt san, wo also nur a kloane Grupp'n auf oa moi eine basst. Es kennan jedoch mehrere Grupp'n gleichzeitig nei geh, aba de segn si gegenseitig ned.

De Grafik is 3-dimensional und schaut aus wia a Comic. Der Spuiler siagt se meistns vo hindn und ku sie gresstenteils frei z'Fuaß bewegen, es gibt aba auch Reittiere (Mounts), Schiffe, Zepelline, Flugtiere und a untairdische Bahn, mit der ma foan ku.
Des eigene Reittier kriagt ma zum easchtn moi auf Level 20 und mit ihm ku ma sie 60% schneia bewegen, auf Level 60 und 80 ku ma a schnellere Reittiere reitn.

Im Spui trifft ma auch auf andane Spuiler und NPCs, des wo Charaktäre san, de wo net vo am Spuiler gspuit werd'n sondern vo da KI (künstlichen Intelligenz). Mit andane Spuiler ku ma redn, kämpfn und vaschiedene andane Sacha macha.

## Ablauf vom Spui
Bei dem Spui gibts fast 8000 Aufgab'n de wo "Quests" khoasn wern. Wenn ma a seichane Quest obschließt kriagt ma virtuelles Geld, Zeig und wos am wichtigsten is Erfahrungspunkte, mit dene man dann a Level aufsteign ko. Des niedrigste Level is 1, des höchste, sofean ma *Mists of Pandaria* installiert hot, 90. Erfahrungspunkte gibts a wenn ma a Monsta besiegt oda a Gebiet entdeckt, des wo ma no net kennt.

Bis Level 60 ku ma mit jedm zwoaten Level neie Färtigkeiten oda a Zaubersprüche lerna, ab Level 60 mit jedm Level. Ausserdem gibts ab Level 10 für jeds Level an Talentpunkt mit dem ma stärker wead, zum Beispuil ziagn de Zauba mehra Schodn ab.

Wia in fast jedem MMORPG ku ma WoW in da Gruppn oda aloa spuiln.
Polling (bei Weilheim)

**Polling** is a Gmoa im obabayerischn Landkroas Weilheim-Schogau.

## Eadkunde
Polling liegt in da Boarisches Obaland.

S gibt foigande Gemarkunga: Etting, Oderding, Polling

## Im Netz

*
Bündnis 90/De Greanan

{{Infobox Partei
|Partei = Bündnis 90/Die Grünen
|Parteilogo = 
|Parteivorsitzende = Franziska Brantner und Felix Banaszak
|Bild Parteivorsitz = 
|Parteivorsitzender =
|Generalsekretärin =
|Generalsekretär =
|Stellvertretende Vorsitzende =Sven Giegold und Heiko Knopf
|Bundesgeschäftsführerin =
|Bundesgeschäftsführer = Ferenc Földesi
|Bundesschatzmeisterin = Manuela Rottmann
|Bundesschatzmeister = 
|Landesgeschäftsführerin =
|Landesgeschäftsführer =
|Landesschatzmeisterin =
|Landesschatzmeister =
|Ehrenvorsitzende =
|Gründung = 13. Jenna 1980(Die Grünen)21. Septemba 1991(Bündnis 90)14.&nbsp;Mai 1993(Vaoanigung)
|Gründungsort = Karlsruhe (Die Grünen)Potsdam (Bündnis 90)Leipzig (Vaoanigung)
|Hauptsitz = Platz vor dem Neuen Tor&nbsp;110115 Berlin 
|Jugendorganisation = Grüne Jugend
|Zeitung = Das Magazin der Grünen
|Stiftung = Heinrich-Böll-Stiftung
|Bundestagsmandate = 
|Landtagsmandate = 
|EP-Mandate= 
vo de deitschen Obgeoadnetn
|Zuschüsse = 29.689.661,41 € (2022)  |text=Festsetzung der staatlichen Mittel für das Jahr 2022 , (Stand: 3. Dezember 2024)
|Mitglieder = 150.000 (Stand: Dezember 2024)
|Mindestalter = koans
|Durchschnittsalter = 48,9&nbsp;Jahre(Stand: 1. März 2024)
|Frauenanteil = 42,5 Prozent(Stand: 1. März 2024)
|Ausrichtung = Grüne PolitikLinksliberalismusFeminismus
|Farben = grea (HKS 60)
|International =Global Greens
|Europa = [Europäische Grüne Partei (EGP)
|EU-Parlament = Die Grünen/Europäische Freie Allianz (Grüne/EFA)
|Webseite = www.gruene.de
}}
**Bündnis 90/De Greanan** (amtli: **Bündnis 90/Die Grünen** (kuaz: **GRÜNE**; aa **B’90/Grüne**) is a politische Partei in Deitschland, de 1993 aus da Vaeinigung vo de Partein *Die Grünen* und *[[Bündnis 90]]* entstondn is.

## Inhoitlichs Profij

### Grundsotzprogramm

„Die Zukunft ist grün“ is da Noma vom aktuejn Grundsatzprogramm vo Bündnis 90/De Greanan.

## Jugend

Vo de Greanan gibts aa a Jugendorganisation, de hoasd Greane Jugend.

## Im Netz

* Offizielle Internetpräsenz vo Bündnis 90/Die Grünen
* Internetpräsenz vo da Grünen Fraktion im Deitschn Bundestag
* Internetpräsenz vom Archiv Grünes Gedächtnis der Heinrich-Böll-Stiftung
* Grundsatzprogramm (PDF; 603 kB)

## Beleg
Greane Jugend

Die **Greane Jugend** (amtle: **Grüne Jugend**) is de Jugendorganisation vo da deitschn politischen Partei *[[Bündnis 90/Die Grünen|De Greanan]]* (Bündnis 90/Die Grünen).

De politischn Positiona vo da Greanan Jugend san ned identisch mit da Partei *De Greanan*. Untaschied gibts vor oim in da Drogn-, Buidungs- und Fraunpolitik.

## Daten vo de Landesverbänd

## Beleg


## Literatua
* Schuberl, Toni: 20 Jahre jung - Die Geschichte der Grünen Jugend Bayern, Winzer 2009, ISBN 978-3-937438-26-9

## Im Netz
* Offizielle Internetpräsenz
* Blog Grüne Jugend
* Durchs Gebüsch für eine bessere Welt vo D. Brössler in Süddeutsche Zeitung, 3. September 2008
Werfnweng

**Werfnweng** oder kurschz **Weng** (amtli: **Werfenweng**) is a Dorfgmoa mid 969 Aiwoner (2016) im Pongau im Soizburga Lond.

## Geografie

D' Gmoa lig im Pongau (Bezirk Saiger Hons) im Soizburga Lond.

Ortstoae vo da Gmoa sand: Ailaschberg *(Eulersberg)*, Lomperschbouch *(Lampersbach)*, d' Zaglau *(Zaglau)* und d' Wengerau *(Wengerau)*.

## Woppm

As Woppm vo da Gmoa is: *„In am blaun Schijdl, beglaitt rechts vo ner rodn, links vo ner sijwernen Fassettn-Rautn, a sijwerne droispitzige Gebirgskettn, unt a greaner Schijdlfuass, querhi beleg mid am Hoizfällerbail an am longem, goidanen Stij. Donn zwischn zwee greane Fichtn woggsat d' Madonna mid am blaun Kopftiache und an Klaidl sowia goidverbrämtn rodn Montl, am linkn Orm 'n sijwer beglaidertn Gottesson trogat, boade Gstoitn goidnimbirt.“*

## Politik

Da Birgermoaster is da Dr. Brondauer Peder *(Brandauer Peter)* vo da ÖVP.

## Sechnsweaschts

* Schimuseum Werfnweng

## Ausflugszij

Rundumadum vo Werfnweng gibs foigate Ausflugszij:

* de Mahdegg-Oim (1.200 m),
* an Samerhof,
* d' Eimauoim *(Elmaualm)* (1.520 m),
* 'n Tauernkoge *(Tauernkogel)* (2.247 m),
* 'n Aiskoge *(Eiskogel)* (2.321 m),
* s Anton-Proksch-Haus (1.590 m),
* d' Frailassinger Hittn *(Freilassinger Hütte)* (1.550 m),
* d' Zaglau mid da 8-Personen-Kabinenboh auf d' Bischlinghäch *(Bischlinghöhe)* (1.835 m),
* d' Strussing-Oim,
* d' Bischlingoim sowia
* 'n Sunnwendhof

## Im Netz

* 
* Offizielle Hoamseitn vo da Gmoa Werfnweng
Lordi

**Lordi** is a finnische Metalband vo de 90er und 2000er Joah. Seit 2006 is de Gruppn europaweit bekannt, wei`s vo de Finnen zum 51. Eurovision Song Contest in Athen gschickt worn is. Mit *Hard Rock Hallelujah* homs den Wettbewerb aufgmischt und a no gwunna.

## Diskografie

### Studiooiben
* Napalm Market (1993)
* Bend Over and Pray the Lord (1997)
* Get Heavy (2002)
* The Monsterican Dream (2004)
* The Arockalypse (2006)
* Deadache (2008)
* Babez For Breakfast (2010)
* To Beast or Not To Beast (2013)
* Scare Force One (2014)
* Monstereophonic – Theaterror vs. Demonarchy (2016)
* Sexorcism (2018)
* Killection (2020)

### DVD

* Market Square Massacre (2006)
* Bringing back the Balls to Stockholm (2007)
* Recordead Live – Sextourcism in Z7 (2019)

## Fuimographie
* *The Kin* (2004)
* *Dark Floors – The Lordi Motion Picture* (2008)

## Im Netz

* De offizielle Hoamseitn
Beisl

A **Beisl** oda **Beisel** (vo klassisch Boarisch **Boaz/n**) is in Wean sprichweatlich a klaans Wiatshaus aum Eck, wo ma a „Seidl“ (0,3 l) Bia oda a „Achtal“ (Wein) drinkt und a klaans Gulasch und a Beischal serviat griagt. Uaspringlich woa a Beisl mit ana büllign, owa guadn Weana Hausmaunskost vabundn und mit dena Leit im Grätzl, bodnständig und gmiatlich. Heit gibts aa Nobebeisln.

## Etymologie
S Woat "s Beisl", oidboarisch "d Boaz bzw. de Boazn" kimmt vom romanischen Woat "baita" (Hittn). Do draus is nacha d Schutzhittn und spada s glaane/gloane Wiatshaus woarn.

## Bschrieb

A Beisl hod normal a große Schank, in dea wos Wein küht und Bia zapft wiad, a dunkle Hoizvatofelung, afoche Tisch und Sessl, a Kreidetofe fia de Togeskoatn und a duachgmischts Publikum. Und s Beisl is aa bekaunnt dofia, dass do da Weana Schmäh rennt. Wea ned schlogfertig is, kummt schnö ins Hintatreffn. In da Kuchl vo an Beisl dominiat Weana Speisntradition: Fritattn- und Griaßnockalsuppm, Gulasch bzw. Gulaschsuppm, Weana Schnitzl, Innareingerichte (Beischl, Niandl mit Hian) und natialich Möhspeisn in oin Variantn, wia zum Beispü Palatschinken, Marünknedl und Kaiserschmoan.

Friacha woa a Beisl a Lokäu fias afoche Voik, heit gibts aa Nobebeisln, mit bodnständiga Weana Kuchl in vafeinata Fuam.

Laut *Wörterbuch der bairischen Mundarten in Österreich* kummt des Wuat vom tschechischen "pajzl" obgleitet, des wos sovü wia Spelunkn haßt. Des Wuat is a Vaklanarungsfoam vom Hauptwuat "hampejz", des wos „Hundehaisl, Kegelbauhn“ haßt, späda aa auf "Bordell" aungwendt woan is. Friacha hod ma aungnumma, dass da Begriff ausm Jiddischn vo *bajiss* (Haus) kummt, des is owa inzwischn umstrittn.

## Es Beisl in da Kunst

**Im klanen Beisl wisawi*, Beisl-Musical von Josef Köber und Walter Schwanzer (Premiere 2005, mitm Hans Ecker Trio)
**Aufgspielt wird - in Joschis Beisl*, 10-täulige ORF-Produktion mit Karl Merkatz
**De Beisl Hur", Liad vom Peter Schleicher (1979)    
**Das kleine Beisl*, Liad vom Peter Alexander
**Ganz Wien ist ein Beisl - Literarische Eindrücke*, Biachl vom Franz Eybl, Verlag Döcker, [[Wean]], 1998

== Beleg ==
<references />

==Literatua==
* Wolfgang Kos, Ulrike Spring: *Im Wirtshaus. Eine Geschichte der Wiener Geselligkeit*. Czernin Verlag, [[Wean]] 2007.
* Hannes Hintermeier: *Leber und leben lassen*. Blunznfett im Beisl: Eine Wiener Ausstellung erkundet die Kultur des Wirtshauses. In: Frankfurter Allgemeine Zeitung, 9. Mai 2007, S. 41.
**Im Wirtshaus: Beisl Spaziergänge durch Wien*, Verlag Pichler, [[Wean]], ISBN 978-3854314578 
*Gabi Weiss, *Noch mehr Haubenküche zum Beisl-Preis, 5-Euro-Rezepte von Österreichs besten Köchen'', Hubert Verlag, 2006, ISBN 3902532114
Panta rhei

De Rednsoat **panta rhei** (gr. , „Ois fliasst.“) is a berihmda philosophischa Sinnspruch (Aphorismus), der wo afn griachischn Philosophn Heraklit zruckgfiaht wead.

A wann dea Spruch so nua ban spodantikn Philosphn Simplikios z findn is, so beziagt si da Aphorismus do af de Flusslehrn vom Heraklit. De Philosophie vom Heraklit moant, dass olle Socha oans san und dass olle Socha se ständig vawandln.

## Fragmente vom Heraklit

Vom Heraklit sejm san nur Fragmente dahoidn. Drei Zitate davo beziagn se af de Lehrn vom Fluss:

: *„Wer in an sejm Fluss einesteigt, dem rinnt a andas Wossa und wieda a andas Wossa zua.“*

: *„Mia steign in an sejm Fluss und es is do ned dasejbe, mia sans und mia sans ned.“*

: *„Ma ko ned zwoamoi in an sejm Fluss eine steign.*“

## panta rhei bei Goethe

Goethe hod si im Gedicht *Daua im Wexl (Dauer im Wechsel)* direkt afn Heraklit bezogn:

: *„Wia mid jedm Regnguss do / Ändat si dei schäänes Toi, / Ach, und inam sejm Fluss do / Schwimmst du ned a zwoates Moi.“*

Da ewige Wandl is aa Gegnstand vo seim Gedicht *Oans und Ois (Eins und Alles)*:

: *„Es soi si regn, schaffa, handln, / Eascht si gstoitn, dann vawandln; / Nur scheinboa san Momente stui. / S Ewige regt sich fort in oin: / Wei ois muass ins Nix zafoin, / Wann sa si sejm dahoidn wui.“*

## Literatua
* Wilhelm Capelle: *Die Vorsokratiker*. Kröner, Stuttgart 1968
* Hans Joachim Störig: *Kleine Weltgeschichte der Philosophie*. Fischer, Frankfurt a. M. 1996, ISBN 3-596-13520-6

## Beleg
Rasen-Antholz

**Rasen-Antholz** (wallisch: *Rasun Anterselva*) isch a Sidtirola Gimeinde. Sie umfåsst is Antholzatoul (a Seitntoul fan Puschtåtoul), durch des då Antholzabåch rinnt. In Unfång fan Toule gibbs, in då gleichnumign Flur, is Greibåfeld Windschnur, wos nöi aus då Hallstattzeit ståmmt und an Haufn intressanta Fundsticklan fürragibroucht håt.

Im Nordwesschtn fan Antholzatol gibbs die Rieserfernagruppe, woi då Huachgåll mit 3.436&nbsp;m då hiachste Berg isch. Is Toul isch öppa 21&nbsp;km lång und endit mitn Antholza Sia und in Stolla Sottl, an Påssibbågång, der wås is Antholzatoul mitn Defreggntoul (Oschttirol) våbindit.

Die Gimeinde *Rasen-Antholz* kiarscht zi då Bezirksgimeinschåft (Bezirk) Puschtåtoul, va der do Hauptort Bruneck zürka zeihn Kilomettå wegg isch. Rasen-Antholz håt insgsåmpt sechs Ortschaftn af a Fläche va 120,92&nbsp;km² mit 2.854 Inwohna (2013).

Nöi awin aföire van Toul ligg *Neunhäusern*, a kluando Weila der, entgegen sein Nume, miahra as wiu nein Haislan håt. In Ingång van Antholzatoule isch då Hauptort va då Gemeinde: *Niederrasen* (Niddorasn) af 1.030&nbsp;m. Ins Toul inne kem nua folgnda Ortschoftn:  *Öbbårasen*, *Antholz-Niddåtål*, wås 1.135&nbsp;m huach ligg und *Antholz-Mittåtål* af 1.230&nbsp;m. Zilescht gibbs nöi *Antholz-Öbbåtål* (1.532&nbsp;m huach).

## Sport

Af 1.642 Mettå Hiache ligg zilescht fan Toul då Antholza Sia (Lago di Anterselva), wos 44&nbsp;Hektar gruaß isch. Neibn Sia befindit sich is Biathlon-Stadion „Südtirol Arena“, für des Antholz europaweit und bsundås ba die Deitschn bikånnt isch. Dou håts schun fünf Biathlon-Weltmeischtåschåftn gebbn, die leschte wår 2007. Zin sebm dozui werdn nöi an iudis Jouhr Biathlon-Weltcuprenn ausgitrougn. Die Streckn liggn auf 1.600&nbsp;m und san sömit die hiachschtgilegn in gonzn Biathlon-Weltcup.

Im Summå eignet sich is Antholzatoul bsundås guit zin Wåndån und zin Radlfouhrn.

Im Wintå kånn man in Antholz guit Långlafn, Biathlon måchn öddo Schifouhren. In Antholz-Mittåtål gibbs an nettn Schlepplift (Riupenlift) und is gruaße Skigibiet Krånplåtz doreckt man va Mittåtål aus mitn Auto in 15 Minutn. Va Rasen isch då Krånplåtz ibbåhaup la 3&nbsp;km wegg.

## Dialekt

Då Dialekt fan indran Antholzatoul untoscheidit sich ziemlich fan reschtlichn Puschtåtoul. Bsundås kennzeichnend isch die Våwendung fa die Buichschtoubnkombinationen -oi-, -öi- und -ou-, de wås hourginau untåschiedn wern. Öft gibraucht wern a die Buichschtoubn å und ö. Weita arauße in Rasn reidit man schun widdå in normaln Dialekt van Puschtåtoul.

A pour Beispielsatzlan:

* I hån a Löch in då Höise (Ich habe ein Loch in der Hose).
* Er köirscht fan Örschta afnåcht bis in Pfintsta in alldå Herrgöttsfriuh die Laabe (Er kehrt von Dienstagabend bis Donnerstag in der Früh den Hausflur).
* Vågelts Gött in Himbl augn (Gott vergelte es dir im Himmel = Danke).

## Im Netz

* Offizielle Homepage
* www.geschichte-tirol.com: Rasen-Antholz
Hans Ecker Trio

S **Hans Ecker Trio** is a Weana Musikgruppm, de wos Weana Liada, Heirign-Musik und oide Schloga mit eiganan Arrangements vo Swing bis Rock spüt.

## Mitglieda

* **Rudi Bichler jun.:** Nochm Studium am klassischn Akkordeon hod a si da Untahoidungsmusik zuagwaundt. Erfohrana Bar- und Begleitmusika in oin Stilrichtungen. Ea spüd Quetschn, Midi-Harmonika, Keyboard und is fia de Arrangements vaantwuatlich. 
* **Hans Ecker:** Is da Humorist, Conférencier und Sänga vo da Gruppn. Ea spuit a no Gitarrn und Bluesharp. 
* **Peter Jägersberger:** Hod am Jazzkonservatorium Wean Posaune und Gitarrn studiat. Mehrare Auszeichnungen (aa ois Fotograf und Literat).

## Diskographie

*Weana Zeit* (Album)
*Nimm Mi
*Deanderl
*Hedidi Tätidi
*Ja, So War´n Wir
*A Sternderl Am Himmel
*Hüa-ho Blues
*Der Erste Schnee
*Weana Zeit
*Der Prater hält Sein Winterschlaf

## Zitat

*Mia spün [[Weanarisch]]* (Liad)

Vüle Leit vo heit de hom den Übaschmäh,
Vüle Madln und Buam de san ganz afoch schää.
Mia san do ganz andas, mia gem des gerne zua, 
Mia woin unsan Wein hom, a Hetz und unsa Rua.
Wäu mia spün Weanarisch, echt Weanarisch, 
Des liegt bei uns im Bluad und duat uns goa so guad.
Mia foan am Heirign o, duat sitz ma olle zaum, 
Wäu mia duat unsare gaunzn Spezln hom.

Fia uns zöd ka Göd ned, des is uns vui zu blääd, 
vü mehr gfrein uns Madln und wos eine gähd
da echt guade Schmäh hoid, dea is in Wean daham,
do kenn i jedes Beisl, jedn Bam und jedn Sta
Wäu mia spün Weanarisch, echt Weanarisch... (Refrain)
Do maunchmoi mecht ma waana, do schlogt uns wos auf Gmiat,
daun lossts uns afoch waana, bis vo söwa wieda wiad...

## Schau aa

* TrioWien

## Im Netz
* Hamseitn vum Hans Ecker Trio
Hoslbo

**Hoslbo** (amtli: **Haselbach**) is a Doaf und a Gmoa im voadan Boarischn Woid und hod momendan (2015) 1797 Eihwohna. De Gmoa gheat mid Mitterfejs, Ascha und Foikafejs zua Vawoitungsgmoaschoft Mitterfejs.

As Woahrzeichn vo Hoslbo is de Totntanzkapejn ausm achzehntn Joarhundert, de aa afm Woppn vo da Gmoa zum seng is. Bekannt is außadem da Hoslbecka Faschingszug, dea wo jeds Joar am Foschingsdeansdog stodfindt und oana vo de grejßdn in da Region is.

## Geografie

### Geografische Log

Hoslbo liegt in da Region Donau-Wald.
 
### Gmoagliedarung

De Gmoa hat 50 Ortstei:

Es gibt de Gemarkunga Dachsberg und Haselbach.

## Gschicht

Im Zug vo de Vawoitungsreforma in Bayern is midm Gmoaedikt vo 1818 de heitige Gmoa entstondn. Am 1. Jenna 1971 is Dachsberg eihgmoant worn.

### Eihwohnaentwicklung

* 1970: 1150 Eihwohna
* 1987: 1222 Eihwohna
* 2000: 1549 Eihwohna
* 2015: 1797 Eihwohna

## Im Netz

* 

## Beleg
St. Jakoub in Dejfreggin

**St. Jakoub in Dejfreggin** (deitsch: *St. Jakob in Defereggen*) isch a Gmeinde im éschtareichischin Bundeslont Tiroul, Bezirk Lienz (Oschttiroul). 

Is Gmeindegebiet umfosst des hinterschte Dejfreggintol und aa di Nejbmtéler. Umfongreiche Toole vin Gmeindegebiet gehern zin Naziónalbark Hóhe Tauern.

Di Besiedlung vi St. Jakoub isch erscht worscheinlich im 11. Jorhunderscht gewejsin. Bis ins 15. Jorhunderscht hom dé Leit foscht ausschliesslich vi da Londwirschtschoft gelep. Bergbau und Hausiarahondl hobin in da Nóizeid zin Inkómmen vi di Lait beigitroong. Politisch isch is Gmeindegebiet iber Jorhunderschte zwischin da Grofschoft Gerz bzw. Tiroul und Solzburge aufgetoolt gewejsin.

Vi oner Bevélkarung vi knoppe 1.000 Inwonern, isch St. Jakoub heint da Hauptoscht vin Dejfreggin. Di fléchnmässig zwootgreeschte Gemeinde vin Bezirk isch mid lei 5 Inwónern pro km² dejs am dinneschtin besiedelschte Gebiet vin Oschttiroul. Wirschtschoftlich isch da Turismus di wichtigschte Inkommensquelle vi da Bevélkarung. Di Gmeinde hot nooch Motre di moaschtin Nächtigungen in Oschttiroul und isch im Winterturismus firend.

## Sinschtiges
Zin Dejfreggintol konn ma ebinfolls *Defareggintol*, oder *Défreggintol* sogin, moascht ober onfoch *Dejfreggin*.
Boarische Grammatik (Zolwerter)

**Zolwerter** - af Latainisch **Numeralia** - han Werter, bsunders Adjektive, wou a fir Zol oder a Ånzol stenga. Dej song, wejvül Lait, Såchan usw. das genau oder bailaife gmoant han.

## D Zoln

D Werter fir d Zoln kinna alloans stej, ålso one a Substantiv, oder attributiv, ålso vor an Substantiv. Ba de alloaninga Zoln zwischa 4 und 12 wird ållamol a **-e** åghengt, ba de alloaninga zwischa 13 und 99 kån a **-e** åghengt wern oder niat. Ba de Zoln 1, 2, 3, 100 und 1000 kummt nix åne.

Ban Zolwort *zwoa* han vo ålters her de drai Gschlechter (Latainisch: *Genera*) unterschin worn. Baispül han *zwej Manner, zwej Ochsn* (Maskulinum), *zwou Frauan, zwou Kej* (Femininum), *zwoa Kinder, zwoa Kalwala* (Neutrum). Haintzatoch wird in de meastn Dialekte ner nu es sechliche *zwoa / zwaa / zwåå* fir ållas vawendt.

Es **-und-** ba zåmmagsetzte Zoln wird af **-a-** vor Konsonantn kirzt, wej in *sechsazwånzg, fimfadraissg*, usw., ower vor an Vokal af **-ad-**, wej in *sechsadåchzg*, usw.

## Zol-Substantive

In Boarischn hoisst's *da Oanser*, *da Zwoarer*, usw. De Zol-Substantive han ålso Maskulina, åls Ziffern, åls Notn, ban Würfln, ban Göld, usw. Ner ba da Tråmbån sågt'ma aa *de Oanser*, *de Zwoarer* usw.

Ban Göld hom de vaschina Göldsticker aa extra Nama:

## a ungnaue Ånzol

In Boarischn kå'ma af a por Oartn song, das'ma koa gnaue Ånzol moant oder woiß.

A Unterschid Boarisch zo Daitsch: Boarisch *ebba* (nordboar. aa: *eaba*) kå ånderscht aswej standarddaitsch *etwa* niat fir *ungfer* usw. stej, sundern bedaitt *amend, vüllaicht*. A Baispül: *"... ween erba d Söil i soucha kaam, daß ses aa umma fiin."* (*"... wenn ich womöglich die Seele suchen käme, dass ich sie auch immer finde."*)

## Åbkirzunga
* MB = Mittlboarisch 
:* WMB = Westmittlboarisch
:* OMB = Ostmittlboarisch
* SB = Sidboarisch
* NB = Nordboarisch

## Belech


## Quölln und Lesats

* Ludwig Zehetner: *Bairisches Deutsch*, Heinrich Hugendubel Verlag/edition vulpes, Kreuzlingen/München/Regensburg, 2005, ISBN 3980702871
* Ludwig Zehetner: *Das bairische Dialektbuch*, Verlag C.H.Beck, München, 1985, ISBN 3406305628
* Ludwig Merkle: *Bairische Grammatik.* Buch & Media, München 2004, ISBN 3865200788.
Wolfratshausen

**Woifratshausen** is a Stod im obaboarischen Landkreis Bod Däiz-Woifratshausen. De Stod hod uma 18.100 Einwohna (Stand: Dezemba 2014). Stodtei san d'Oidstod, Weidach, Nanntwein, Woidram und Farchet. Im Joar 2003 hod Woifratshausen as 1000-jaarige Bsteh gfeiat. Da bekannteste Biaga is da ehemolige boarische Ministapresident, Dr. Edmund Stoiber.

## Im Netz

* Offizielle Website der Stadt Wolfratshausen
* Heimatmuseum Wolfratshausen
* 
* 

## Beleg
Boarische Grammatik (Konjunktiona)

**Konjunktiona** (vo latainisch: *coniunctio*, des hoisst *Vabindung*) vabindn Sozsticker und Setz mitanånd.

De eftaste Konjunktion in Boarischn is **das**, des wird je noun Dialekt mit aran hölln oder dunkln, mit aran långa oder kurzn *a* gsprocha. Es **das** vadaitlicht, das a Soz unter an åndern untergordnat is, dou kå's alloans stej oder zåmmat mit åndere Konjunktiona. Bål a Pronomen hintern **das** stejt, vabind'sa'se gern mit dean. A por Baispül:

**I denk, das des stimmt.*
**Er moant, das'a des kå.*
**I mecht wissn, wej lång das'sd nu brauchst.*
**I wois niat, warum das des su lång dauert.*
**Trotzdean das'e's moch, hairon tou'e's niat.*

Mit de unbetontn Personalpronomen kinna'se newan *das* aa åndere Konjunktion vabindn. De betontn Pronomen vabindn'se niat mit de Konjunktiona:

Stot *ees* (a boarischs Kennwort) wird haintzatoch in niat-traditionölle Dialekt aa *ihr* (asn Standarddaitschn) gnumma. In Nordboarischn hoisst's je nouch da Gechad aa: *enk, enks, äts, deets, diits, diats*. D Endung hoisst ower iwerol *-s* (a vakirzts *ees*) oder *-ts* (d Verbkonjunktionsendung + *-s*).

In Boarischn stejt hinter etle Konjunktiona oft *das*, in Standarddaitschn dageng stenga's alloans oder min Infinitiv. Baispül han:

In Boarischn wern etle Konjunktiona mit *da(r)-* und *wo(r)-* aftolt. Des han ainggle Adverbien, dej wou åls Konjunktiona braucht wern. Des is glaich wej ba de Adverbien, ner das hinter deane koa *das* niat stejt. Baispül han:

A por waitere boarische Konjunktiona mit Unterschid zon Standarddaitschn han:

Gem tout's nu mejerer Konjunktiona.

## Schau ar af
*
*Boarische Grammatik
*Boarische Dialekte im Vagleich
*Boarische Sproch

## Quölln und Literatur

* Ludwig Zehetner: *Bairisches Deutsch*, Heinrich Hugendubel Verlag/edition vulpes, Kreuzlingen/München/Regensburg, 2005, ISBN 3980702871
* Ludwig Zehetner: *Das bairische Dialektbuch*, Verlag C.H.Beck, München, 1985, ISBN 3406305628
* Ludwig Merkle: *Bairische Grammatik.* Buch & Media, München 2004, ISBN 3865200788.
AC Mailand

Da **AC Mailand** is a italienischa Fuaßboiklub, dea in da Serie A spüd. Milan, wia da Vaein a gnannt wird, is a Klub aus Mailand. Er gheat zua de besten Vaeine vo da Wejd.

## Stadion
De Hoamat fo Milan is as Giuseppe-Meazza-Stadion in Mailand. Des Stadion hod a Kapazitet fo 80.018 Platzln und gheat da Stod Mailand. Milan nutzt des Stadion gemoasam mit Inter Mailand.

## Erfoige
### Titl Nationai
* Serie A (19): 1901, 1906, 1907, 1950/51, 1954/55, 1956/57, 1958/59, 1961/62, 1967/68, 1978/79, 1987/88, 1991/92, 1992/93, 1993/94, 1995/96, 1998/99, 2003/04, 2010/11, 2021/22
* Coppa Italia (5): 1966/67, 1971/72, 1972/73, 1976/77, 2002/03
* Supercoppa Italiana (7): 1988, 1992, 1993, 1994, 2004, 2011, 2016

### Internationai
* Eiropapokai vo de Landesmoasta bzw. Champions League (7): 1962/63, 1968/69, 1988/89, 1989/90, 1993/94, 2002/03, 2006/07
* Eiropapokai vo de Pokaisieger: (2): 1967/68, 1972/73
* Wejtpokai bzw. Klub-Wejmoastaschoft (4): 1969, 1989, 1990, 2007
* Eiropäischa Supercup (5): 1989, 1990, 1994, 2003, 2007

## Im Netz

* Offizielle Websaitn (italienisch, englisch)
Sturmibibl

D **Sturmibibl** ist ayn Bibl, dö wo dyr Hell Sepp aus Troosburg 1998e ausherbrungen haat. Er haat s naach n heilignen Sturmi, yn n eerstn Abt von n Klooster z Fulda gnennt. Gschribn ist s in dyr Bairischn Buechspraach. De sel ist ainstails ayn Schreibweis von n Bairischn, wo allsamt Bairn yso deuttn künnend, däß ayn Ieds sein aigne Mundart einhinlösn kan.

## Neigsams

Alle Psalmen in dyr Sturmibibl lassnd syr naach meerer older minder bekannte moderne Lieder singen. Beispilsweis:

## Im Netz
* De gantz ''Sturmibibl'' als digitaler Voltext
* Was s bedeutt, däß ayn Spaach ayn Biblübersötzung haat, zaigt dyr Eintrait daadl eyn dönn ethnolinguistischn Buech
Judo

**Judo** (auf japanisch: 柔道 = da sanfte Weg; sog: Dschudo) is a japanische Kampspoatoart.

Im Judo gehts do drum, dass ma sein Gegna (oder im Training sein Partna) durch nochgebm bsiegt.

Oana wo Judo praktiziat, a Judokämpfa, wead aa **Judoka** gnennt. "Ka" bedeidt sovui wia "jemand, wo wos ko".

## Gschicht

Da Begrinda vom Judo is da Jigoro Kano (1860-1938). Da Kano hod im Judo vaschiedne Ju-Jitsu Technikn (Koryu) kombiniert. De Wuazln vo Judo reicha deshoib bis ins 8. Joahundat zruck.

## Technikn (Waza)
Es gibt via vaschiedne Typn vo Judotechnikn:

* Nage Waza – Wuaftechnikn
* Katame/ Ne Waza – Bodntechnikn
* Ukemi Waza – Foitechnik
* Atemi Waza – Schlogtechnikn (nua in da Kata)

## Im Netz
* Judo.de – Informationa rund um an Judospoat
* judoonline.de – Informationa rund um an Judospoat
World Heavyweight Championship (WWE)

Da WWE Championship is da hechste Wrestlingtitel vom Wrestlingrosta SmackDown! vo da WWE.

## Titelstatistiken
### Rekorde

### Liste der Titelträger

## Im Netz
* World Heavyweight Titelgeschichte (englisch)
Obadeitsche Sprochn

S **Obadeitsche** zejt zu de Haptsprochgruppm vom Houchdeitschen und wead im Sidn vom deitschn Sprochraum gsprocha.

S Obadeitsche untascheid si darin vom Mittldeitschn, dass de Zwoate Lautvaschiabung in stärkam Moß durchgefiat worn is.

Zum Obadeitschen zejt ma in dem Sinn s Alemannische und s Boarische. De fränkischn Sprochn Ostfränkisch und Sidfränkisch liegn im Iwagangsbereich vom Obadeitschen zum Mittldeitschn (Mainlinie bzw. Weisswuaschtäquator) und wean manchmoi aa am Mittldeitschn zuagordnet. Aa s ausgstorbane Langobardische wead wegn da voiständig durchgefiatn hochdeitschn Lautvaschiabung zu de obadeitschn Sprochn zejt.

## Im Netz
* ''Deutscher Sprachatlas''
ISO 639

**ISO 639** is a internazionala Standard vo da Internazionaln Organisation fia Normung, wo Kennunga fia Nama vo Sprochn (Sprochcode) definiat wean. Dea Standard aetzt se aus mehran Teinorman zamma. Via Tei fia Kennunga mit zwoa Buchstabm (ISO 639-1) und drei Buchstabm (ISO 639-2, ISO 639-3 und ISO 639-5) san scho freigebm und wean weitlaifig vawendt; mit ISO 639-4 und 6 san zwoa weidane Tei in Entwicklung (Stand: August 2009).

## Owendung

De Kennunga, de wo in dera Norm definiat san, wean unta andam in da Lexikographie, Linguistik, in Bibliotheken, Informazionsdeanstn und im Datnaustausch v

#### Im Netz
*Registrierungsstelle von ISO 639-2, Library of Congress (englisch)
*Registrierungsstelle von ISO 639-3, SIL International (englisch)
*Registrierungsstelle von ISO 639-5, Library of Congress (englisch)
Indogermanisch

**Indogermanisch** oda **indoeiropäisch** stähd fia:

* Indogermanische Sprochn
* Indogermanische Uasproch
* Indogermanen, domolige Sprecha vo da indogermanischn Uasproch

**Schau aa**
Rodney Strasser

**Rodney Strasser** (* 30. März 1990 in Freetown) is a Fuaßboispiela aus Sierra Leone. Jetzt grad spüt da defensiva Mittlfejdspiela in da italienischen Serie A beim AC Mailand.

## Karriere
### Verein
Strasser is 2007 bei am U-17 Straßenfuaßboispiel in Freetown vom Kallon FC entdeckt und verpflichtet wordn. Er hat sofort bei da 1. Mannschaft gspüt. 2007 is er bei ana Europareise vom AC Mailand entdeckt wordn. Am 21. Dezember 2008 hat er sei Debüt in da Serie A gebn, als er fian Kacha Kaladse in da 82. Spielminutn eingwechslt wordn is. Milan hats Spü 5:1 gegen Udinese Calcio gwona.

## Statistik
*Stand: 30. Juni 2009*

1eiropäische Wettbewerbe beinhaltet UEFA Cup

## Im Netz
*
Übermurisch

**Ibamuarisch**, aa **Übermurisch** oda **Prekmurisch** (Eingpezechnungan **Prekmürščina**, **Prekmürski jezik**) is dih estlichste windische Muhntoatgrupn uhnt hot dih Psuhndaheit, toß ah eigane Schriftsproch heafuageprocht hot, deh opn 17. Joahuhndat entstondn is unt fuhn 18. Jh. pis 1919 in Geprauch gwesn is.

## Fahpreitung
Deh Muhntoat is in Sloweniən im Ihbamuagepiet fapʁeitat, außadehm in Uhngoan ihm zwahsproching Gepiet uhm St. Gohthoat. Dehm entsprihcht ah s frihare Fapreitunksgepiet fuhn da Ihbamuarischn Schriehftsprohch.

## Kschihchte
1715 is mit *Mali Katechismus*, ahna auszugweisn Ihbasetzung fuhn Luther sein Groaßn Katechihsmus, in Halle/Saale s easchte prekmuarische Puach falehgt wuan. A faeincheitlichte Schriehftsproch is im spahtn 18. Jh. uhntan Einfluhß fuhm dohmoling Pihschof fuhn Steinamanga ɛntstaundn uhnt ohls Schulsproch einkfiat wuan. Ah Aungleichung mitn ihbring windischn Sprochraum is deaweng niht gmohcht wuan, wahl dehs Gepiet da uhngoarischn Krohne uhntastaundn ihs, dih restlichn wihndischn Gegntən *ihnaehstareichisch* woant. Ihn da Fohlge hot sih fua ohlm ihm 19. Jh ah Reiche Litaratua entwihklt. Mit'n Fohl fuhm groaßtal fuhm Ihbamuagepiet aun dehn SHS-Stooht 1919 is ah in dehn Tahl, dea uhngarisch gepliam is, s Staundahtslowenische ols Schuhlsprohch einkfiat wuan; in dih Mehdien hɔt sih s Ihbamuarische pis ziaka 1945 kholtn.

## Im Netz

* ''Jezikovni sistemi v slovenskem (alpskem in panonskem) govornem območju''
* ''Prekmurski publicistični jezik v prvi polovici 20. stoletja'' (PDF-Datei; 356&nbsp;kB)
* ''Stične točke pri oblikovanju slovaškega in prekmurskega knjiznega jezika''
* Nagy Világ Világirodalmi folyóirat 2007. október (PDF; 2,1&nbsp;MB)
* "Zame prekmurščina ni narečje, temveč jezik" (vecer.com)
* Vilko Novak: Slovar stare knjižne prekmurščine
Germanische Sprochn

De **germanischn Sprochn** (dt.: **germanische Sprachen**) ghean zu de indogermanischn Sprochn. Se umfossn uma 15 Sprochn mid uma 500 Milliona Muadasprochlan, iwa 700 Milliona wann ma de Zwoatsprecha midzejd. A Bsundaheit vo de germanischn Sprochn gengiwa de indogermanischn Sprochn san de Vaändarunga vo de Konsonantn duach de Germanische Lautvaschiabung (Easchde Lautvaschiabung).

## De großn germanischn Sprochn

De zwoa Haptsprochn san:

* Deitsch wead vo eppa 100 Mio. Muadasprochlan und mindastns 80 Mio. Zwoatsprechan gredd
* Englisch is de germanische Sproch mid dena meisdn Sprecha, mid eppa 340 Mio. Muadasprochlan und iwa 180 Mio. Zwoat- und Drittsprechan.

Weidane germanische Sprochn san:

* Afrikaans (6 Mio., mid Zwoatsprechan 16 Mio.)
* Boarisch (12 Mio.)
* Dänisch (5,5 Mio.)
* Jiddisch (3 Mio.)
* Niedadeitsch (uma 5 Mio. Easchd- und Zwoatsprecha)
* Holländisch (22 Mio.)
* Norwegisch (5 Mio.) (Bokmål und Nynorsk)
* Schwedisch (9 Mio.)
* Scots (1.5 Mio.)
* Friesisch (0.4 Mio.)

## Gliadarung

De germanischn Sprochn wean in da Regl in *West-*, *Noad-* und *Ostgermanisch* eihteid. De Sprochgrenz zwischn Noad- und Westgermanisch wead heit duach de deitsch-dänische Grenz markiad. Innahoib vo de zwoa großn Sprochgruppm gibds fliassande Iwagäng duach regionoie Dialekte.

* **[[Westgermanische Sprochn]]**

Deitsch, Jiddisch, Luxnbuagisch, Niedadeitsch, Pennsylvanisch, Holländisch, Afrikaans, Englisch und Friesisch.

* **[[Noadgermanische Sprochn]]**

Schwedisch, Dänisch, Norwegisch, Färöisch und Isländisch.

* **[[Ostgermanische Sprochn]]**

De ostgermanischn Sprochn san komplett ausgstorm. Dovo om besdn dahoidn is's Gotische.

## Im Netz
* Ernst Kausen, De Klassifikation vom Indogermanischn (DOC)
* Ernst Kausen, Germanische Wortgleichungen. (DOC)
* Germanisch-deitsche Sprochgschicht
Manching

**Manching** is a Markt im obabayrischn Landkroas Pfahofa an da Uim und liegt sidestlich vo Inglstod. In da Näh is a Einrichtung fir Testfliagarei (Flugplotz Inglstod-Manching mit da Wehrtechnischn Dienststej 61 vo da Bundeswehr fir Luftfohrzeig, EADS).

## Eadkunde
Manching liegt in da Region Inglstod und besteht aus de Ortstein Manching, Obastimm, Niadastimm, Pichl, Forstwiesn im Feilnmoos, Westnhausn, Lindach und Rottmannshart.

## Gschicht

Vom 3. Joahundat v.&nbsp;Kr. bis zum 1. Joahundat v.&nbsp;Kr. is bei Manching a kejtisches Oppidum glegn. Und heit gibts duatn a Musäum.

Da Markt Manching hod seit 1505 zum Herzogtum Neiburg-Suizboch und zum Landgericht Reichatshofa gheat. Seit 1777 ist da Ort Tei vom Kurfürstentum Bayern. Im Zug vo de Verwoitungsreforma in Bayern is mitm Gmoaedikt vo 1818 de heitige Gmoa enstanda.

Seit mindastns 1354, wahrscheinlich oba scho seit da Römazeid, gibts in Oberstimm bei Manching an Barthelmarkt; a Voiksfest, des wo in da Region ziemlich bekannt und beliebt is.

## Literatua
* Susanne Sievers: *Manching. Die Keltenstadt.* Theiss, Stuttgart 2003, ISBN 3-8062-1765-3.
* Dorothea van Endert: *Die Bronzefunde aus dem Oppidum von Manching.* Steiner, Wiesbaden 1991, ISBN 3-515-05776-5.
* Gerhard Jacobi: *Werkzeug und Gerät aus dem Oppidum von Manching.* Steiner, Wiesbaden 1974, ISBN 3-515-01798-4.
* Elisabeth Bauer: *Küchenduft und Orgelklang. Leibspeisenkochbuch mit Schmankerl aus Manching in Oberbayern.* 1999, ISBN 3-930888-73-4.

## Im Netz

* 

## Beleg
Oscar/Beste Kamera

Mid'm Oscar fia d**'beste Kamera** wean d'Kameraleid vo am Film g'ehrt. Vo 1938 bis 1966 (außa 1958) han d'Oscars fia Schwoazweiß- und Foabfilm g'drend vagem woan, es håd åiso zwoa Oscars fia d'beste Kamerafiahrung gem.

*In untad stehanda Tabêin han d'Preisträger nåch'm Joa da Valeihung g'list.*

## 1929–1930

## 1931–1940

## 1941–1950

## 1951–1960

## 1961–1970

## 1971–1980

## 1981–1990

## 1991–2000

## 2001–2009
Marco Borriello

**Marco Borriello** (* 18. Juni 1982 in Neapel) is a Fuaßboispiela aus Italien. Jetzt grad spüt da Mittlstüama in da italienischen Serie A beim AC Mailand.

## Karriere
### Verein
Borriello is im Jenna 2001 vom *FBC Treviso *an *US Triestina* in die Serie B verlichn wordn. Ab Juli hat er dann wieda fia Treviso gspüt. 2002 is er zum AC Mailand gwechslt. Im Jenna 2003 is er an in *FC Empoli* verlichn wordn. Zur Saison 2004/05 wurde er an *Reggina Calcio* verlichn. Vo Juli bis Dezember 2005 is er an *Sampdoria Genua* verlichn. Am 27. August 2005 hat er sei Debüt fia Sampdoria gebn, als er fian *Emiliano Bonazzoli* in da 53. Spielminutn eingwechslt wordn is. Sampdoria hats Spü 2:1 gegen *AC Florenz* verlorn. Ab Jenna 2006 is er an in FBC Treviso verlichn wordn. Zur Saison 2006/07 is er wida zu Milan zruck koma. Nach in Meisterschaftsspü gegen in *AS Rom* is er positiv auf Cortison tested wordn. Zur Saison 2007/08 hat Milan 50 % vo die Transferrechte an in *CFC Genua* verkauft. Am 16. September 2007 hat er sei Debüt fia Genua gebn. Des Spü hat 1:1 gegen *AS Livorno* gendet. 2008 is er fia uma 7 Mio. € wieda zruck zu Milan gwechslt.

### Nationalmannschaft
Borriello hat vo 2001 bis 2002 fia d'italienische U-20 und vo 2002 bis 2003 fia d'italienische U-21 gspüt. Am 6. Feba 2008 hat er sei Debüt fia Italien gebn, als am Platz gstandn is. Italien hats Spü 3:1 gegen Portugal gwona.

## Statistik
*Stand: 30. Juni 2009*

1europäische Wettbewerbe beinhaltet UEFA Champions League und UEFA Cup

## Erfoige
### National
* Serie A (1): 2003/04

### International
* Champions League (2): 2002/03, 2006/07
* Europäischen Supercup (1): 2007

## Im Netz
*
Guglhupf (Begriffsklearung)

**Guglhupf** oda **Guglhupf** steht fia:

* Guglhupf, a runda Kuchn, dea wos sein Ursprung in Wean hod
* Der Guglhupf, a friachare satirische Sunntog-Muagnsendung vom österreichischen Radiosenda Ö1
* da Spitznaum fian Noantuam in Wean
* da Spitznaum fia de psychiatrische Klinik Stahof in Wean.
Guglhupf

A **Guglhupf** oda **Gugelhupf**, is a weana Kuchn aus Geamdag, dea wos in ana typischen Kranzlfuam aus Metoi oda Keramik bochn wiad. Duach de bsundare Fuam mit ana rauchfaungoatign Effnung in da Mittn wiad da Dag gleichmäßiga duachbochn.

Des Wuat kummt woascheinlich vom mittlhochdeitschn *gugel* „Kapuzn“ (vo lateinisch *cuculla*) und *Hopf* fia Geam. Da Guglhupf is in Wean entstaundn und späda im Elsass und in aundan Regionen iwanumma wuan.

## Zuabereitung und Variantn

Fia de Zuabereitung wiad a Dag aus Möh, Eia, Müch, Butta, Maundln, Ziwebm und Geam heagstöht und in da typischn Guglhupffuam bochn. Daun wiad a no mit Staubzucka guad aungstraht und serviat.

Bsundas beliabt is da Guglhupf ois Marmorkuchn, wo de Höftn vom Dag mit Gagau gfäabt und daun marmoriat wiad. Weidas gibts beispüsweis no den Geamguglhupf, den Stefaniguglhupf (ohne Geam) und den Kaisaguglhupf (mit Sultaninen und Maundln).

## Vawaundtschoft

Mitn Guglhupf eng vawaundt san da Kärntna Reindling, da poinische-franzesische *Baba au rhum*, da franzesische *Sarasin* und de jidische *Kugel*.

## Aundare Bedeitung

Seitn Kaisa Josef II. hod da Guglhupf a no a gaunz aundare Bedeitung. Es is da Spitznaum fia den 1784 eabautn weana Noantuam, wäu des so a runda Bau is. Vo dem kumman daun aa vaschiedane Rednsoaten, wia *I kumm am Guglhupf* (Ich drehe durch).  Gem tuats des Gebäude imma no, oba jetzan is des aa Museum.

## Beleg

* Wagner, Christoph: *Die Wiener Küche*. Franz Deuticke Valog, Wean, 1996. ISBN 3-458-33966-3 (S. 139ff)
Litaun

**Litaun** (litauisch: **Lietuva**) is a Stoot in Noadeiropa und's siadlichste Land vom Baltikum. As grenzd on: Lettland, Russland, Weißrussland, Poin.

## Bevejkarung
Da gressde Tei vo da Bevejkarung san Litaua. Nochm Zwoatn Wejdkriag san vui Russn nach Litaun kemma, wei's zu dera Zeid zua Sowjetunion ghead hod.

 
Quej: Statistikamt vo Litaun

Danem hom in Litaun (2007) no 3500 Deitsche (1989: 2100), 3100 Tataren (1989: 5200), 2900 Roma (1989: 2700), 2400 Lettn (1989: 4200) und 8000 Persona vo ondan Nationa (1989: 13.400) glebd.

## Beleg
Reindling

Da **Reindling** oda **Pogatscha/Pohatscha** is a Oat Guglhupf aus da Kärntna Kuchl.

Da Nauman Reindling kummt vom Reindl (runde Häfalfuam), in dem a aussebochn wiad. Er haßt owa aa in Siadkeantn Pogatscha oda Pohatscha vo slowenisch *pogača* und Woazas oda Woazan (vom Woaz).

Da echte Karntna Reindling wiad in ana rundn Reindlfuam bochn, ohne an Loch in da Mittn. De tradizionölle Reindlingfuam woa aa no mit christlichn bzw. heidnischn Symboin vaziat. Heit wiad da Reindling oft in ana Guglhupffuam gmocht, wos fia maunche a Sakrileg is.

Da Reindling wiad aus an Geamdag gned und mit Butta, Zimt, Zucka und Rumrosinen gfüüd. Oft kumman zua Füllung aa no Woiniss dazua. Da Dag wiad eigroit und in ana rundn Fuam aussebochn.

In Kärntn gheat da Reindling zu vün Festn und Feian dazua, is owa gaunz bsundas mit Ostan vabundn. Zauman mit Schinkn, Brod, Kren und Eia is a tradizionö zur Osterweihe trogn und daun bei da Osterjausn gessn wuan. Ea is in Kärntn owa aa a beliabts Jausngebäck zum Müchkafää.

## Beleg
Untertauern

**Untertauern** is a Ortsgmoa im Soizburga Lond im Bezirk St. Johann im Pongau in Esterraich.
 
## Geografie

De Gmoa lig im Pongau im Soizburga Lond an da Nordseitn vom Rodstouder Tauernposs, im Toi vo da Pongauer Taurach.

Ortstoae sand Untertauern und Owertauern, wobai ower a Toae vo Owertauern aa za da Gmoa Tweng geascht.

## Gschicht

Untertauern is a oide Siadlung, de ois Poststazion an da wichting, scho za da Rämerzeid exastiratn Stross iwern Rodstouder Tauern gleng is.

Am 2. Juli 1911 houd da renomiarte esterraichische Moler Lucas Suppin in Untertauern geborn. Sai Voder, da *Georg Suppin*, is za dera Zaid da Dorflearer gwen.

## Wopm

As Wopm vo da Gmoa is: *„A zwoamoi toaets Schijd. As owerste greane Fejd is mid am noch untn offanen sijwern Fejd mid an schworschzn Lapidar-Buachstom "M.P:LVII" und as unteaschte greane Fejd mid am goidanen Posthärndl mid roder und waisser Schnur und Quastl belegg.“
*

## Politik

Birgermoaster is da Howersotter Hons *(Johann Habersatter)* vo da SPÖ.

## Wirtschoft & Infrastruktur

Za da Gmoa gheascht a Toae vo da Schiregion Owertauern.

## Im Netz

* Gmoa Untertauern & Turismus in Untertauern
Erwin Hoffer

**Erwin „Jimmy“ Hoffer** (* 14. April 1987 in Baden) is a Fuaßboispiela aus Östareich. Seit 2009 is a beim italienischen Verein SSC Neapel unta Vatrog. Jetzt grad spüt da Stüama oba in da deitschn Bundesliga beim 1. FC Kaiserslautern auf Leibasis.

## Karriere
### Verein
Hoffer hat sei Profikarriere 2004 bam VfB Admira Wacker Mödling in da Bundesliga angfangt. Am 11. Mai 2005 hat er sei Debüt fia Admira gebn, als er fian Christian Thonhofer in da 46. Spielminutn eingwechslt wordn is. Admira hats Spü 1:0 gegen SV Maddersburg verlorn. 2006 is a fia uma 60.000 € zuam SK Rapid Wien innerhalb vo da Bundesliga gwechslt. Am 29. Juli 2006 hat er sei Debüt fia Rapid gebn, als er fian Steffen Hofmann in da 56. Spielminutn eingwechslt wordn is. Rapid hats Spü 1:0 gegen SV Ried verlorn. In da Saison 2007/08 is a mit Rapid Maasta wuan. Am 28. Juli 2009 hat SSC Neapel bekannt gebn, dass erm fia uma 5 Mio. € verpflichtet habn. In ööf Pflichtspüle fia di Italiena hat er oa Diadl gschossn. Im Summa 2010 is hat eam SSC Neapel an'n 1. FC Kaiserslautern valiechn, und im Summa drauf an d'Frankfuata Eintracht.

### Nationalmannschaft
Am 2. Juni 2007 hat Hoffer sei Debüt fia Östareich gebn, als er fian Christian Fuchs in da 46. Spielminutn eingwechslt wordn is. Des Spü is 0:0 Paraguay ausganga. Am 1. Aprüü 2009 hat er gegn Rumenien seine easchtn beidn Diadln fia di Nationalmannschaft gschossn. Des woa gleichzeitig des Debüt vom Didi Constantini ois östareichischa Teamchef.

## Statistik
*Stand: 8. Aprü 2012*

1europäische Wettbewerbe beinhaltet UEFA Cup, Qualifikazionsspüle fia europäische Wettbewerbe net berücksichtigt

## Erfoige
* Bundesliga (1): 2008

## Im Netz
*
Baba au Rhum

Da **Baba au Rhum** oda *Rum-Baba* ist a runda guglhupfoatiga Kuachn aus an siassn Germdag, dea wos nochm Bocha mid ana Mischung aus Zucka und Rum meafoch dränkt wiad.

Da Nauman vom Rum Baba kummt woahscheinlich vom russischn *Babuschka*, kuaz *Baba* fia *Oma*; des haßt oiso sovü wia Rum-Oma.

Da Legendn noch is da Rum Baba a Erfindung vom poinischn Kenig und lothringischn Herzog Stanislaus I. Leszczyński.

In de Asterix-Comix hod a Remaloga an Nauman „Babaorum“, a Wuatspü mitn franzesischn Guglhupf *Baba au Rhum*.

## Literatua
*Petit Larousse de la Cuisine*. Paris, 1998. ISBN 2-03-507030-9
Buanwuascht

De **Buanwuascht**, aa *Hasse*, *Buanheidl* oda *Klobassa* (dt.: **Burenwurst**) is a legendäre weana Brühwuascht, de wos praktisch aun an jedn Weana Wiaschtlstandl zum hobm is.

De Buanwuascht bsteht zua Höftn aus an Brad, zu an Viadl aus Speck und da Rest is Wossa, Gwiaz, Soiz und wos sunst no so ois zu an Wiaschdl gheat. Des is a sea grobe Wuascht. Mit um de 350 Kcal auf 10 Deka mochd a so a Wiaschdl mit grod 25 Deka gaunz schee sott.

De Buanwuascht wiad nua in hassn Wossa kocht, oiso nia grüt und a ned brotn. Sie braucht um de 10 - 14 Minutn bis duach is. Gessn wiads daun mit an Kitt (a Schnittn Brod) odar an Buggl (a Brodscheazl), dazua a Sempf.

Weu de Buanwuascht aus Wean ned wegzdengn is, kummts sogoa in da Literatua vua, zum Beispü bei *Im Schatten der Burenwurst* vom H. C. Artmann spüd de Hasse neman *Zorro, dem Rächer aller Würstelmänner* de Hauptroin. Zitat (S. 138):

:"De Burnwurscht da is vom Gigara", meinte ein dezent gekleideter Herr zu seiner Begleiterin, "do loß i mi eineschtechn, waun des Heidl ned zu hundat Prozent vom Roßfleischhocka staumt!"

## Beleg

* Heinz-Dieter Pohl: *Die österreichische Küchensprache*. Wean, 2007
* Elisabeth Hölzl (Hg.): *Im Banne der Burenwurst. Der Würstelstand als Wille und Vorstellung*. Brandstätter Valog, Wean 2001. ISBN 3854981058
* H. C. Artmann: *Im Schatten der Burenwurst*. (Mit Zeichnungen vom Ironimus). Residenz Valog, Soizburg und Wean, 1983. ISBN 3-7017-1360-X
Erdäpfelsalat

Da **Erdäpfelsalat** oder **Eadäpfesalod** (dt.: **Kartoffelsalat**) wiad aus kochde Eadäpfen und a poa aundare Zuatatn heagstöd. Im Wesentlichn gibt's zwa Zuaberatungsoatn: "mit Essig und Öö" und "mit Mayonnääs". Stott aana Mayonnääs wiad in da Diät-Kuchl aa gean a Joghurt gnumman.

## Zuaberatung

In Östareich wean traditionö festkochade Eadäpfen mit da Schoin in Soizwossa kochd. Daun weans min koidn Wossa ogschreckt, gschöd und no oisaa haßa in Scheim gschnittn.

### Mit Essig und Öö

In Bayern und Östareich bis noch Krowozien wean de gschniddan Eadäpfen meistns mit an Sud aus ana Fleischbriah, Essig und Öö vamischt. Im Salod kennan aa no klaagschniddane Zwiefen, brodane Speckwiafen oda Stickln vo Essigguakaln sei. Haifig wean de Eadäpfen mit da Marinade iwagossn, wauns no haaß san. Dann auf jedn Foi a bissl wakn lossn. Dea so gmochde Salod kaun daun woam, obar aa koid gessn wean.

In da Steiamoak wiad Eadäpfesalod gean mit Kürbiskernöö serviat.

### Mit Mayonnääs

In Norddeitschland wiad da Erdäpfesalod meistns mit Mayonnäs augmochd. Aar aa Mischung mit Joghurt odaraan Obas is meglich.

## Beleg

* ''Alt-Wiener Erdäpfelsalat''
* Kartoffelsalat anno 1621 Kuituagschicht
* Gschicht vom Eadäpfesalod
Nasal (Phonetik)

A **Nasal** is a Konsonant in ara Lautgruppm nouch da Artikulationsoart:  Es Gamasegl (latainisch: *velum*) wird gsenkt, und d Luft strejmt desweng durch d Nosn as. D Mundhöln dejnt nu åls a Resonanzraum. Nasale han normålerwais stimmhaft.

De druntere Tabölln zoigt, wos fir Lautt in Internationaln Phonetischn Alphabet (IPA) unterschin wern. D IPA-Zaichn kinnts åklicka, nou kummt's af d Listn vo de IPA-Zaichn:

De boarische Sprouch kennt vo deane: [  ]
Plosiv

A **Plosiv** (aa **Explosiv** oder **Vaschluslaut**) is a Konsonant in ara Lautgruppm nouch da Artikulationsoart: Da Mundraum wird kurz vaschlossn, a Luft strejmt aine, nou wird da Luftstroum gschwind wider fraigem. Durch des entstejt quase a kloane Explosion, dej hejert'ma nou åls Laut.

De druntere Tabölln zoigt, wos fir Lautt in Internationaln Phonetischn Alphabet (IPA) unterschin wern. D IPA-Zaichn kinnts åklicka, nou kummt's af d Listn vo de IPA-Zaichn:

De boarische Sprouch kennt vo deane: [      ].

De boarischn Lenis-Vaschluslautt [  ] han stimmlous, dej wern ower mit wenger Druk aswej de boarischn Fortis-Vaschluslautt [  ] gsprocha.

Es [] is in Boarischn koa extra Phonem und koa regulärer Laut in Werter niat.
Frikativ

A **Frikativ** (aa *Raiblaut* oder *Engalaut*) is a Konsonant in ara Lautgruppm nouch da Artikulationsoart:  A Engpåss zwischa zwoa Artikulationsstölln wird büldt. Durch dean lout'ma nou ghejre a Luft strejma, dej dralt'se, durch des entstejt ejtz a Raiblaut. Frikative kinna stimmlous oder stimmhaft sa.

De druntere Tabölln zoigt, wos fir Lautt in Internationaln Phonetischn Alphabet (IPA) unterschin wern. D IPA-Zaichn kinnts åklicka, nou kummt's af d Listn vo de IPA-Zaichn:

De boarische Sprouch kennt vo deane: [      ]

In de meastn mittlboarischn und nordboarischn Dialekte wern d Lenis-Vaschluslautt [     ] und d Fortis-Vaschluslautt [    ] unterschin.

Es [] kå in westlinga Sid- und Sidmittlboarischn (Tirolisch u.å.) es Gechastick von velarn [] und von palatalen [] sa, und da zwoate Tol von Affrikatn [].